100. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΟΙΚΟΝΟΜΙΚΩΝ, ΒΙΟΜΗΧΑΝΙΑΣ  ΚΑΙ  ΕΜΠΟΡΙΟΥ Αριθ. 02432/871 της 28 Ιουν./12 Ιουλ.  1975 (ΦΕΚ Β΄ 732) Περί εγκρίσεως επιστροφής μέσης εκ τελών χαρτοσήμου επιβαρύνσεως επί τη βάσει υπευθύνου δηλώσεως Ν.Δ. 105/69. Έχοντες υπ’ όψει: α)Τας διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα ελληνικά προϊόντα» ως τούτο συνεπληρώθη δια του άρθρ. 1 του Ν.Δ. 849/71. β)Τα εκ της εφαρμογής των διατάξεων του άρθρου τούτου δημιουργηθέντα θέματα. γ)Την υπ’ αριθ. 342 ΔΙΠ ομόφωνον γνωμοδότησιν της υπό των ανωτέρω (α) διατάξεων προβλεπομένης Επιτροπής συσταθείσης δια της υπ’ αριθ.  0.532/229 ΔΙΠ/11.2.75 κοινής αποφάσεως ημών, αποφασίζομεν: 1.Αποδεχόμενοι την υπό στοιχ. (α) ανωτέρω υπ’ αριθ. 342 ΔΙΠ 4.3.1975 γνωμοδότησιν της Επιτροπής και δι’ ους λόγους εν αυτή αναφέρεται, εγκρίνομεν το υποβληθέν αίτημα περί επιστροφής μέσης εκ τελών χαρτοσήμου επιβαρύνσεως επί τη βάσει υπευθύνου δηλώσεως Ν.Δ. 105/69, δι ης θα γίνεται αποδεκτόν όπως υπολογίζεται εφ’ όλων των φορτωθέντων εις πλοία τροφοεφοδίων εγχωρίας προελεύσεως ελάχιστον ποσοστόν επιστρεπτέας επιβαρύνσεως εκ 2% και ουχί κατόπιν θεωρήσεως των παραστατικών στοιχείων εξαγωγής. 2.Εις ας περιπτώσεις ένιοι των εξαγωγέων δεν ήθελον δεχθή την προτεινομένην ως ανωτέρω ρύθμισιν, εγκρίνομεν όπως εις τας περιπτώσεις ταύτας εφαρμόζωνται αι υπό του Ν.Δ. 226/69, (ανωτ. αριθ. 87) ως ετροποποιήθη μεταγενεστέρως, δια του Ν.Δ. 849/71, προβλεπόμεναι διαδικασίαι. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως, καλύπτει δε και απάσας τας εκκρεμούσας σχετικάς υποθέσεις εν τοις Τελωνείοις, περί επιστροφής της μέσης εκ τελών χαρτοσήμου επιβαρύνσεως επί φορτωθέντων εις πλοία τροφοεφοδίων εγχωρίας προελεύσεως. 